**פרעות אכילה, דימוי גוף ובחירת לבוש בקיץ – מה המנדט החינוכי שלנו?**

**אזהרת טריגר:** נעסוק היום בנושאים שרגישים לכולנו, וסטטיסטית גם פוגשים רבים מאיתנו בהווה ובעבר. במידה ויש למישהי או מישהו קושי להיות נוכחים בשיח, אפשר לצאת או להתנתק מההתרחשות ביחידה, בהתאם למה שמרגיש לכם.ן נכון.

בגלל הרגישות של הנושא, נקפיד שלא לעשות שימוש בציניות ודוגמאות על א.נשים אחרים וכן לשמור על פרטיות בדוגמאות שיינתנו.

**מתודה 1: חשיבה משותפת**

נשאל את הקבוצה מה קורה בקיץ שמגרה את עולמות דימוי הגוף, הפרעות אכילה ונכתבו זאת על הלוח.

לאחר מכן, נשאל -מה האתגרים המרכזיים שיש לכם.ן כאנשי חינוך בהקשרים האלו? מה מאתגר אתכם.ן?

**זמן:** 10דק'**| עזרים:** לוח**,** טוש**| נספחים:** אין

**מתודה 2: התבוננות**

במרחב יהיו תלויים השלטים :

1. גוף ולבוש
2. דימוי גוף
3. הפרעות אכילה

נזמין את הקבוצה להסתובב בין הכותרות ולכתוב עליהן את כל השאלות שעולות להן כאנשי ונשות חינוך בתנועה. במידה ויש שאלה שרציתי לכתוב וכבר כתובה- אדביק לידה מדבקה.

**זמן:** 15דק'**| עזרים:** עטים, כותרות(שלטים), מדבקות **| נספחים:** אין

**מתודה 3: עשייה**

נבקש מכל אחת להתיישב בשולחן לפי שלושת הנושאים בהתאם למידת העיניין שלנו.

\*נופר תתמקם בשולחן של הפרעות אכילה.

על כל שולחן יוצב השלט עם כל השאלות + חומרי מידע (נהלים, תפיסות, מקורות מידע)

כל קבוצה תתמקד בשאלה או שתיים שהיה להן הכי הרבה "ביקוש" ותוך התבססות במידע שיש על השולחן ייצרו לשאלות אלו תשובות/ עקרונות / מענים.

הערה: במידה ולשאלה הזו יש נוהל/ תפיסה קיימים- יהיה חשוב לכתוב כיצד ניתן להפיץ אותם בצורה טובה יותר / להנגיש אותם. ולאחר מכן, במידה ויש עוד זמן, להתמקד בשאלה הבאה בתור. בנוסף, יהיה חשוב להדגיש שהזווית שלנו היא תמיד חינוכית ולכן, זה מה שמגדיר את המנדט שלנו.

**זמן:** 25דק'**| עזרים:** עטים, כותרות(שלטים), מדבקות, מחשבים**| נספחים:** מידע, נהלים, תפיסות חינוכיות, חומרים על דימוי גוף חיובי (מעיין קרת), QR לעמודים של משפעניות בעולמות האלו.

**מתודה 4: שיתוף**

כל שולחן יציג את השאלה שלה נתנו מענה ואת המענים שיצרו לה.

* לוודא ששולחים/ נותנים לנו את התוצרים.

**זמן:** 20דק'**| עזרים:** אין**| נספחים:** אין